COOR PODRAVSKO SUNCE

HERCEGOVAČKA ULICA 1

48000 KOPRIVNICA

MATIČNI BROJ: 1786067

OIB: 79151495340

KLASA: 400-02/24-01/02

URBROJ: 2137-79-24-2

**OBRAZLOŽENJE PRIJEDLOGA FINANCIJSKOG PLANA**

**COOR PODRAVSKO SUNCE**

**ZA RAZDOBLJE 2025. - 2027.**

1. **SAŽETAK DJELOKRUGA RADA USTANOVE**

Centar za odgoj, obrazovanje i rehabilitaciju Podravsko sunce, u daljnjem tekstu Centar, javna je ustanova koja obavlja djelatnosti predškolskog odgoja djece s teškoćama u razvoju, odgoja i osnovnog obrazovanja učenika s većim teškoćama u razvoju, pružanja socijalnih usluga poludnevnog boravka odraslim osobama s invaliditetom, rane razvojne podrške, stručne procjene i psihosocijalne podrške.

Centar obavlja svoju djelatnost, posluje i sudjeluje u pravnom prometu pod nazivom: Centar za odgoj, obrazovanje i rehabilitaciju Podravsko sunce.

Sjedište Centra je u Koprivnici, Hercegovačka ulica 1.

Centar je pravna osoba upisana u sudski registar ustanova pri Trgovačkom sudu u Bjelovaru, rješenje br. Tt-03/1541-3 od 2. 12. 2003. godine.

Centar se upisuje i u evidenciju ustanova koju vodi ministarstvo nadležno za obrazovanje, kao i u evidenciju pravnih osoba koje pružaju socijalne usluge.

Osnivač: Grad Koprivnica.

Djelatnost Centra je :

* Predškolski odgoj - programom predškolskog odgoja, naobrazbe i skrbi obuhvaćena su djeca s intelektualnim teškoćama te drugim utjecajnim teškoćama u razvoju s područja grada Koprivnice i gravitirajućih općina. Rad se provodi od 6,30 – 16,00 sati, u petodnevnom radnom tjednu sa slobodnim subotama.
* Osnovnoškolski odgoj i obrazovanje učenika s teškoćama u razvoju - provodi se Posebni program uz individualizirane postupke (djece s lakom intelektualnom teškoćom) te Posebni program za stjecanje kompetencija u aktivnostima svakodnevnog života i rada uz individualizirane postupke (djeca s umjerenom i težom intelektualnom teškoćom te poremećajima iz spektra autizma do 21. godine).

Nastavni rad je organiziran u jednoj smjeni od 7,45 – 13,00 sati, u petodnevnom radnom tjednu sa slobodnim subotama.

Provodi se Program produženog stručnog postupka, sastoji se od pomoći u učenju, edukacijsko-rehabilitacijskih programa, strukturiranih slobodnih aktivnosti, kreativnih radionica i izvannastavnih aktivnosti. Provodi se u trajanju od 12,15 -16,00 h.

* Socijalne usluge:

1. usluga cjelodnevnog i poludnevnog boravka odraslim osobama s invaliditetom (intelektualne teškoće), usluge radne terapije te usluge organiziranog provođenja slobodnog vremena uz pripremanje za samostalno življenje, na temelju Ugovora s Ministarstvom rada, mirovinskog sustava, obitelji i socijalne politike (MROSP) za jednu skupinu sa najviše 18 polaznika.
2. usluga rane razvojne podrške –na temelju ugovora s Ministarstvom rada, mirovinskog sustava, obitelji i socijalne politike (MROSP), 50 usluga mjesečno korisnicima upućenim temeljem uputnice Hrvatskog zavoda za socijalni rad; dio usluga bez uputnice financira Grad Koprivnica
3. usluga stručne procjene – na temelju ugovora s Ministarstvom rada, mirovinskog sustava, obitelji i socijalne politike (MROSP) 16 usluga mjesečno korisnicima upućenim temeljem uputnice Hrvatskog zavoda za socijalni rad;
4. usluga psihosocijalne podrške (komunikacijske i govorno-jezične teškoće) – izvan mreže socijalnih usluga, financirana od strane Grada Koprivnice i Koprivničko-križevačke županije.

Centar na dan 30.9.2024. ima ukupno 68 zaposlenika (47 na neodređeno, 6 zaposlenika na određeno te 15 pomoćnika u nastavi). Poslove na određeno vrijeme (zamjene) obavlja 2 stručne i 4 nestručne osobe (zamjene za edukacijske rehabilitatorice ).

Osnovnoškolski program polazi 89 učenika u 9 razrednih odjela (jedan kombinirani razredni odjel) i 6 odgojno-obrazovnih skupina, predškolski odgoj polazi 13 polaznika, dok program poludnevnog boravka ima 18 korisnika. Na dan 30. 9. 2024. ukupno je 120 polaznika Centra.

Ukupan broj korisnika socijalne usluga rane razvojne podrške kod primatelja i kod davatelja je 45, a socijalne usluge psihosocijalne podrške (komunikacijske i govorno jezične teškoće) 60 korisnika.

Ukupno planirani rashodi za 2025. su 2.277.542,00 €, a projekcije rashoda iznose 2.220.142,00 € za 2026. kao i za 2027. godinu.

Od ukupnog iznosa plana za 2025. godinu na COP – rashode za zaposlene odnosi se 1.230.000,00 €, na program predškolskog odgoja 262.036,00 €, na osnovni program osnovnoškolskog odgoja i obrazovanja 70.920,00 €, na dodatni program odgoja i obrazovanja 710.586,00 € i na socijalni program 4.000,00 €.

1. **OBRAZLOŽENJE PROGRAMA / AKTIVNOSTI**

Financijskim planom su planirana sredstva za provođenje programa i aktivnosti koje se provode u našem Centru.

Program predškolskog odgoja sadrži tri aktivnosti, Osnovni program osnovnoškolskog odgoja i obrazovanja jednu (decentralizirana funkcija osnovnog školstva), Dodatni program odgoja i obrazovanja ima ih osam te jednu aktivnost sadrži Socijalni program.

**3001 PROGRAM PREDŠKOLSKOG ODGOJA**

Ovaj program će se provoditi kroz tri aktivnosti opisane u nastavku teksta.

*Aktivnost 300102 Odgojno i administrativno tehničko osoblje - 02 DJEČJI VRTIĆ COOR PODRAVSKO SUNCE*

Ova aktivnost obuhvaća rashode na skupini 31 za petzaposlenica u punom radnom vremenu i to tri odgojiteljice, jednu edukacijsku rehabilitatoricu i jednu njegovateljicu (bruto plaće, doprinos za obvezno zdravstveno osiguranje, ostali rashodi za zaposlene – nagrade, pomoći) te rashode na računu 32 - naknade troškova zaposlenima (prijevoz na posao i sa posla), zdravstvene usluge i ostale nespomenute rashode poslovanja. Ukupno planirana sredstva za provedbu ove aktivnosti iznose 186.000,00 €.

Iz nadležnog proračuna Grada Koprivnice rashodi u 2025. godini će se financirati u iznosu od 171.000,00 €.

Iz pomoći nenadležnih proračuna (općine) financiranje u 2025. godini je planirano u iznosu od 15.000,00 €.

U projekcijama su ukupni rashodi zadržani na istoj razini kao za 2025. godinu s obzirom na jednake zadane limite od strane osnivača.

Metodološki manjak od 13.000,00 € odnosi se na plaće za 12/2024, za što se prihod ostvaruje u 2025. (s isplatom plaće).

*Aktivnost 300106 Didaktika, pomagala*

Ovom aktivnosti sredstva će se koristiti za materijalne rashode – odlazak na stručna usavršavanja odnosno edukacije, službena putovanja, rashode za materijal i energiju, kupnju materijala za sredstva za čišćenje i njegu, za kupnju pelena, maramica za higijenu i slično, za kupnju materijala, namirnica, roba, lijekova, posteljine i ostalih potrepština za djecu, kao i raznih didaktičkih sredstava (sitni inventar) te za računalne i ostale usluge. Cjelokupni rashodi financirat će se iz pomoći nadležnog ministarstva s obzirom da MZOM odobrava mjesečno 106,18 € po djetetu za cjelodnevni boravak, odnosno 53,09 € za poludnevni boravak.

Planirana sredstva za provedbu ove aktivnosti iznose 9.136,00 €, što je zbroj 8 mjesečnih rata kako ih doznačuje MZOM na račun Gradske riznice.

*Aktivnost 300111 Rana razvojna podrška*

Za ovu aktivnost predviđeno je 66.900,00 € za plaće sa pripadajućim doprinosom, ostale rashode za zaposlene te materijalne rashode u koje su uključeni i troškovi korištenja osobnog automobila za patronažni rad dviju zaposlenica.

Izvor financiranja je proračun osnivača, ali i Ministarstvo rada, mirovinskog sustava, obitelji i socijalne politike za pružanje socijalne usluge rane razvojne podrške korisnicima po uputnicama Hrvatskog zavoda za socijalni rad što je planirano u godišnjem iznosu od 11.650,00 E.

U projekcijama je zadržan planirani iznos prema jednakom limitu osnivača i za te dvije godine.

**Zakonske i druge pravne osnove za provođenje programa**

Program se temelji na Zakonu o predškolskom odgoju i obrazovanju (Narodne novine broj [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), 98/19, 57/22 i 101/23), Obiteljskom zakonu (Narodne novine broj 103/15, 98/19, 47/20, 49/23 i 156/23), Zakonu o socijalnoj skrbi (Narodne novine broj: 18/22, 46/22, 119/22, 71/23 i 156/23), Pravilniku o minimalnim uvjetima za pružanje socijalnih usluga (Narodne novine broj 110/2022, 58/24), Zakonu o ustanovama (Narodne novine broj 76/93, 29/97, 47/99, 35/08 i 127/19 i 151/22), Uputama za izradu Prijedloga financijskog plana za proračunsko razdoblje 2025.-2027. godine, KLASA:400-01/24-02/0001 URBROJ:2137-1-05/2-24-9 Koprivnica, od 25.10.2024., Godišnjem plan i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024..

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada Predškolskog odgoja usklađen je sa sljedećim dokumentima:

Nacionalni kurikulum za rani i predškolski odgoj i obrazovanje (Narodne novine 05/2015), Konvencija o pravima djeteta (Narodne novine br. 12/93), Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK [3/16.](http://koprivnica.hr/wp-content/uploads/2016/02/broj-3-za-web.pdf)

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa** je poticanje cjelokupnog razvoja u skladu s individualnim sposobnostima i mogućnostima pojedinog djeteta. Svakom se djetetu pristupa individualizirano, kako bi se ublažile teškoće i razvili djetetovi razvojni potencijali.

**Korisnici usluga**

Program Predškolskog odgoja polaze djeca s teškoćama u razvoju na temelju nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom.

U Program pružanja usluge rane razvojne podrške uključena su djeca dobi od 0 do 7 godina temeljem uputnica Hrvatskog zavoda za socijalni rad te zahtjeva roditelja i procjene stručnog tima.

**Pokazatelji uspješnosti**

Cilj: održavanje kvalitete zaposlenog kolektiva u Odjelu predškolskog odgoja

Ovaj cilj nastoji se postići održavanjem broja programa stručnog usavršavanja koje pohađaju svi djelatnici dječjeg vrtića čime se povećava i kvaliteta provođenja programa

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Odgojitelji i stručni suradnik stručno se usavršavaju | Pohađanjem seminara i radionica stječu se neophodna znanja i vještine za kvalitetan rad s djecom s teškoćama u razvoju | % | 100 % | COOR  Podravsko  sunce | 100 % | 100 % | 100 % |

Cilj: Povećanje broja pruženih jedinica socijalne usluge rane razvojne podrške

Ovaj cilj nastoji se postići uključivanjem većeg broja korisnika upućenih od Hrvatskog zavoda za socijalni rad (Odjel za pružanje socijalnih usluga)

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Povećanje broja uputnica HZSR | Što ranijim uključivanjem djece s teškoćama u rehabilitacijske postupke poticati će se razvoj u ključnim razvojnim područjima kako bi se maksimalno iskoristili razvojni potencijali | Broj pruženih jedinica socijalne usluge  mjesečno | 45 | COOR  Podravsko  sunce | 50 | 70 | 100 |

**3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

*Aktivnost 300204 Decentralizirane funkcije osnovnog školstva - 06 COOR Podravsko sunce*

Prihodima iz izvora 1201 (nova oznaka koja zamjenjuje dosadašnju 11) predviđeno je financiranje decentralizirane funkcije osnovnog školstva – materijalni i financijski rashodi poslovanja, a bez rashoda za nabavu nefinancijske imovine. Za rashode poslovanja u 2025. godini planirano je 70.920,00 € i to prema dobivenom limitu od osnivača.

U projekcijama za naredne dvije godine prenesen je isti taj iznos.

Polazište za izračun materijalnih i financijskih rashoda poslovanja predstavljaju izvršeni rashodi po stavkama računskog plana prethodnih godina te su planirani na osnovi realizacije plana za 2024. godinu.

Kod izračuna rashoda za službena putovanja planirana su sredstva za dnevnice: za stručne skupove učitelja i mentora te ostale zaposlene; za dnevnice voditelja i pratitelja (izleti, učeničke ekskurzije, planirana terenska nastava); za naknade za smještaj na službenom putu, stručnim skupovima, terenskoj nastavi, za naknade za prijevoz na službenom putovanju za stručno usavršavanje zaposlenika, seminare, savjetovanja, za tečajeve i stručne ispite; za ostale naknade troškova zaposlenih - prijevoz osobnim automobilom za službene potrebe.

Za uredski materijal planira se pedagoška dokumentacija za početak i kraj školske godine, stručna literatura, pretplata na stručne časopise za učitelje i stručne službe, za materijal za čišćenje, materijal za higijenske potrebe, ostali materijal (lopte, kredu, spužve i ostali materijal za izvođenje nastave), ukupno u visini od 7.700,00 €.

Za energiju, koju čine električna energija, plin i motorni benzin, planirano je 20.000,00 €, a eventualno nedostajući dio sredstava se osigurava na drugim pozicijama plana iz općih prihoda (izvor 1101) i vlastitih prihoda (izvor 3125).

Za materijal i dijelove za tekuće i investicijsko održavanje objekata i opreme (vijak, osigurač, slavina, wc daske, matice, brave, kvake, sifoni, pipe, vodokotlići, itd.) predviđeno je 1.200,00 €, te za:

- održavanje kosilica, trimera, motornih škara (ulje, filtri, noževi, gume, remenje, popravci)

- odražavanje kuhinjskih aparata

- održavanje usisivača (kabel, cijevi, vrećice)

- održavanje ograde (bojenje)

- održavanje okoliša, zaštita biljaka, suzbijanje korova, gnojivo, humus

- održavanje dječjeg igrališta, popravak i bojenje, drvo, okviri, impregnacija

- održavanje mastolovca i kanalizacije

Za usluge tekućeg i investicijskog održavanja planirano su sredstva od 1.333,00 €, a s obzirom na potrebne radove unutar i na zgradi te za održavanje školskih kombija u ispravnom stanju.

Za sitni inventar planirana sredstva od 2.000,00 € koristit će se za nabavu raznih predmeta ne samo kratkotrajne, nego i dugotrajne imovine manje vrijednosti, za razliku od nekada kada se sva nabavljena dugotrajna imovina klasificirala na kontima razreda 4.

Za 2025. godinu planirana je nabava službene i zaštitne odjeće i obuće od 2.157,00 €, s obzirom da te nabave u ovoj godini nije bilo.

Za usluge telefona, pošte i prijevoza plan je 4.700,00 €, a baza je dosadašnja realizacija u tekućoj godini

Prijevoz učenika ne pada na teret decentraliziranih sredstava.

Za zdravstvene preglede i laboratorijske usluge, koje su dodatno uvjetovane zahtjevima HACCP sustava, predviđeno je 1.300,00 €, dok je za intelektualne usluge to iznos od 330,00 €.

Komunalne usluge iznose 7.500,00 € i to za vodu i vodne naknade, odvoz otpada, deratizaciju i dimnjačarske usluge.

Za održavanje programskih aplikacija i sve ostale računalne usluge (ugovoreno) planirano je 6.500,00 €. Od prošle godine ovdje su uključene i mjesečne rate za davatelja usluge Riznice za što se predviđa porast cijene cca 15%. Za ostale usluge koje uključuju i najam kopirnih aparata planirano je 5.000,00 €, a za premije osiguranja za imovinu i odgovornost prema trećim osobama i za odgovornost prema djelatnicima 1.700,00 €.

Za reprezentaciju planirana sredstva od 300,00 € utrošit će se za obilježavanja Dana Centra i ostalih manifestacija te eventualna stručna predavanja.

Planirana sredstava od 200,00 € za članarine odnose se na članarine HZOŠ i ostale, a za RTV te ostale pristojbe i naknade je planirano 1.400,00 €.

Ostali nespomenuti rashodi poslovanja planirani su u visini od 600,00 € na bazi podataka ovogodišnje realizacije.

Nabava nefinancijske imovine u 2025. godini na teret decentraliziranih sredstava nije predviđena od strane osnivača  
Projekcije rashoda za 2025. i 2026. su izrađene prema limitu po ovom izvoru koji je zadan u jednakoj visini kao za plan za 2025. godinu.

**3003 DODATNI PROGRAM OSNOVNOŠKOLSKOG ODGOJA I OBRAZOVANJA**

Ovaj program će se provoditi kroz aktivnosti pobrojane i opisane u nastavku.

*Aktivnost 300308 Slobodne aktivnosti i školska natjecanja*

Kroz ovu aktivnost provode se izvannastavne aktivnosti koje vode edukacijski rehabilitatori i učitelji Centra. Obuhvaća rashode za zaposlene odnosno trošak prekovremenog rada, materijalne rashode koji obuhvaćaju potrošni materijal potreban za obavljanje nekih izvannastavnih aktivnosti i godišnji rashod za Eko-školu. Provode se aktivnosti u sljedećim skupinama: Zbor, Mali likovnjaci, Novinarska skupina i Robotika.

Planirani su i troškovi putovanja po osnovi pomoći na maturama u organizaciji i na teret NCVVO u iznosu od 300,00 €.

Rashodi za učeničko natjecanje „Ja u prometu“ su planirani sa 600,00 € financiranjem iz vlastitih prihoda.

Ukupno planirana sredstva za provedbu ove aktivnosti u 2025. godini iznose 4.500,00 €, jednako tako u naredne dvije godine.

*Aktivnost 300311 Logopedska pomoć djeci s govornim smetnjama i teškoćama u čitanju i pisanju*

Ova aktivnost obuhvaća rashode za dvije zaposlenice (bruto plaće, zakonske doprinose na plaću i ostale rashode za zaposlene) u iznosu od 62.000,00 € te materijalne rashode i to naknade troškova zaposlenima: prijevoz na posao i sa posla, službena putovanja i stručno usavršavanje te trošak nabave sitnog inventara, ukupno 4.000,00 €.

U sklopu Centra provodi se psihosocijalna podrška - logopedska pomoć djeci s komunikacijskim i govorno-jezičnim teškoćama sa područja grada Koprivnice kao i općina Koprivničko-križevačke županije. Stoga se rashodi za zaposlene financiraju sporazumom Grada Koprivnice i Koprivničko-križevačke županije, u omjeru pola-pola, što znači da će se iz oba proračuna financirati po 33.000,00 €.

Svi pojedinačno planirani iznosi rashoda za 2025. preslikani su u projekcije rashoda za naredne dvije godine.

Za iznos plaće za 12/2024 planiran je metodološki manjak po oba izvora financiranja.

*Aktivnost 300317 Redovna djelatnost osnovnih škola*

U ovoj aktivnosti sadržane su stavke energije od 5.000,00 € i 30.000,00 € za stavku učeničkog prijevoza, s obzirom na značajno nedostatna sredstva od MZOM za pokriće tog rashoda, sa financiranjem iz

proračuna Grada, a također i 5.000,00 € za zdravstvene usluge koje se odnose na sistematske preglede zaposlenika. Značajan iznos je planiran na stavci za usluge tekućeg i investicijskog održavanja, 20.000,00 €, s obzirom na nedostatna sredstva iz decentralizacije

Naknade građanima u naravi od 150,00 € odnose se na radne bilježnice koje se daju učenicima, a sa istim iznosom su planirane i tekuće donacije u naravi što se odnosi na kupnju i podjelu menstrualnih potrepština učenicama. Knjige za knjižnicu u vrijednosti od 200,00 € iz pomoći MZOM se planiraju redovito svake godine.

Visok iznos od 50.000,00 € za 2025 godinu na poziciji dugotrajnih ulaganja na građevinskim objektima odnosi se na klimatizaciju sportske dvorane.

U projekcijama su preuzeti iznosi po stavkama plana za 2025. godinu, osim prethodno navedenog ulaganja u nefinancijsku imovinu.

*Aktivnost 300327 Radno proizvodna aktivnost (Poludnevni boravak)*

Ova aktivnost obuhvaća rashode za zaposlene (bruto plaće, ostale rashode za zaposlene, doprinose na plaću), naknade troškova zaposlenima (službena putovanja, putni troškovi, stručno usavršavanje) te razne materijalne rashode.

Planirana sredstva za provedbu ove aktivnosti iznose 95.350,00 € iz pomoći nenadležnog proračuna, Ministarstva rada, mirovinskog sustava, obitelji i socijalne politike.

Na temelju Ugovora o pružanju socijalnih usluga (Klasa: 550-01/22-03/334, Urbroj.: 524-09-02-01-02/2-22-1, od 20. siječnja 2023) sklopljenog između Centra i Ministarstva rada, mirovinskog sustava, obitelji i socijalne politike u svezi pružanja i financiranja usluga poludnevnog boravka tjelesno i mentalno oštećenih osoba iznad 21 godine života, ostvaruje se prihod na temelju mjesečnog zahtjeva s osnovicom od 430,00 € za puni mjesec po polazniku kojih je 18.

Iz tako ostvarenog prihoda podmiruju se rashodi za zaposlene (4 zaposlenika), naknade troškova zaposlenika, rashodi za materijal i energiju, rashodi za usluge i prehrana polaznika.

Najviše pažnje u radu sa korisnicima ove usluge posvećuje se razvoju praktično – osobnih vještina svakodnevnog življenja i kreativnom radu.

Također, i za ove plaće za 12/2024, za koje će se prihod ostvariti u 2025. godini, planiran je metodološki manjak.

*Aktivnost 300329 Didaktika, pomagala*

Sredstva će se koristiti za kupnju materijala i sredstava za čišćenje i njegu, za kupnju pelena, maramica za higijenu i slično, za kupnju raznih materijala, namirnica, roba, lijekova, posteljine i ostalih potrepština za djecu, ukoliko dođe do nabave novih softvera i održavanja istih, za umnožavanje internih udžbenika za djecu, ukoliko dođe do neplaniranih rashoda i slično.

Planirana sredstva za provedbu ove aktivnosti u 2025. godini iznose 5.200,00 EUR, jednako tako i u projekcijama za slijedeće dvije godine.

Iz pomoći nenadležnog proračuna MZOM financiraju se rashodi u iznosu od 4.000,00 €, a iz tekućih donacija iznos rashoda od 1.200,00 €.

*Aktivnost 300335 Unapređenje standarda u školama – izvor VP i MZO*

Ova je aktivnost otvorena radi razlikovanja po izvorima financiranja. Najveći iznos je stavka prijevoza učenika od 150.000,00 € na teret MZOM, a od nadležnog ministarstva prima se i pomoć za troškove prehrane učenika što je planirano u visini 20.000,00 €. Također, pozicija za namirnice po školskoj shemi je uključena u ovu aktivnost s planom od 500,00 €. Od MZOM za udžbenike je planirano 300,00 €.

Sufinanciranje roditelja djece u vrtiću je planirano u iznosu od 8.000,00 € namijenjeno za namirnice za prehranu polaznika vrtića.

Ostali rashodi su predviđeni za energiju, komunalne usluge i ostale nespomenute rashode sa financiranjem od vlastitih prihoda, uključujući i od školske zadruge. Trošak mentorstva je uključen u ovu aktivnost i to sa 300,00 € kao i 150,00 € za eventualne licence programa za učitelje, sve na teret MZOM.

Iz prenesenog viška planirano je korištenje 1.500,00 € od vlastitih prihoda, 2.200,00 € iz donacija i 2.000,00 € od prihoda za posebne namjene.

*Aktivnost A 300359 Odjek VII 2024./2025. – 2026./2027.*

Ova aktivnost obuhvaća sve stavke rashoda kao i u prethodnoj školskoj godini i uz isti planirani broj zaposlenih pomoćnika u nastavi (15).

Kao i kod prethodnih aktivnosti Odjek-a tri su izvora financiranja rashoda i za Odjek VII, ali sa novom bruto satnicom od 7,50 € i radom do konca školske godine (31.8.). Prihvatljivi mjesečni jedinični trošak iznosi 861,05 € (toliko osnivač dobije za svakog pomoćnika mjesečno) i po tom ključu struktura financiranja ukupno planiranog iznosa za 2025. godinu od 244.086,00 € za ovu aktivnost je slijedeća:

* Grad 89.097,00,00 €
* EU sredstva 131.740,00 €
* Nacionalno sufinanciranje 23.249,00 €

Iznosi po svim pozicijama su preslikani u projekcije za 2026. i 2027.

Također su planirani metodološki manjkovi po sva tri izvora zbog plaće za prosinac 2024. koja se isplaćuje/prihoduje u siječnju 2025.

**3015 SOCIJALNI PROGRAM**

*Aktivnost 301508 Pomoć za podmirenje troškova prehrane učenika osnovnih škola*

Kroz ovu aktivnost sa samo jednom pozicijom rashoda podmiruju se troškovi namirnica za školsku kuhinju uplatama roditelja po izdanim računima za prehranu samo za učenike u produženom stručnom postupku i po računima izdanim zaposlenicima koji koriste prehranu u školskoj kuhinji, svima po cijeni obroka od 1,07 €.

Planirana sredstva ove aktivnosti iznose 4.000,00 € u 2025. godini u što je uključeno korištenje prenesenog viška od 1.000,00 €, pa je taj iznos u projekcijama 3.000,00 €.

**9000 COP**

*Aktivnost 900004 COP COOR*

Na skupini računa rashoda 31 planirana su potrebna sredstva za plaće (za redovan i prekovremeni rad te posebne uvjete rada) s pripadajućim doprinosom za obvezno zdravstveno osiguranje, što je ukupno 940.000,00 €, a za ostale rashode za zaposlene, kao što su regres za godišnji odmor, božićnice, jubilarne nagrade, darovi za djecu do navršenih 15 godina života, pomoći za bolovanje preko 90 dana, pomoći u slučaju smrti u obitelji i pomoći za novorođeno dijete, ukupno u visini od 40.000,00 €.Na odjeljku 3212 planiran je iznos za prijevoz zaposlenika na i s posla od 25.000,00 €.

Ukupno planirana sredstva za 2025. godinu iznose 1.230.000,00 €, a u projekcijama je zadržan taj iznos s obzirom na takav pristup u ostalim aktivnostima.

Svi rashodi ove aktivnosti financiraju se iz pomoći nenadležnog proračuna (MZOM), a oznaka novog izvora je 5501.

**Zakonske i druge pravne osnove za provođenje programa**

Program se temelji na Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22, 155/23, 156/23), Državnom pedagoškom standardu osnovnoškolskog sustava odgoja i obrazovanja (Narodne novine broj 63/08, 90/10), Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj 24/15), Godišnjem planu i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024., Ugovoru o pružanju socijalnih usluga (KLASA: 550-01/22-03/334, URBROJ.: 524-09-02-01-02/2-22-1, od 20. siječnja 2023) i Uputama za izradu Prijedloga financijskog plana za proračunsko razdoblje 2025.-2027. godine (KLASA:400-01/24-02/0001 URBROJ:2137-1-05/2-24-9 Koprivnica od 25.10.2024.)

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada osnovnoškolskog odgoja i obrazovanja usklađen je sa sljedećim dokumentima:

Nacionalni okvirni kurikulum, MZOŠ, 2011.

Nacionalni kurikulum za osnovnoškolski odgoj i obrazovanje, MZO, 2017.

Smjernice za rad s učenicima s teškoćama, MZO, srpanj 2021.

Konvencija o pravima djeteta (Narodne novine br. 12/93)

Zakon o pravobranitelju za djecu (Narodne novine br. 73/17)

Zakon o pravobranitelju za osobe s invaliditetom (Narodne novine 107/07)

Strategija obrazovanja, znanosti i tehnologije (Narodne novine br. 124/14)

Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK [3/16.](http://koprivnica.hr/wp-content/uploads/2016/02/broj-3-za-web.pdf)

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa** – djeci s teškoćama u razvoju osnovnoškolske dobi kroz primjereni program školovanja i primjerene oblike pomoći omogućiti puno i učinkovito sudjelovanje u odgojno-obrazovnom procesu te maksimalni razvoj potencijala svakog pojedinog učenika.

Razvoj učenika potiče se osim redovnim nastavnim radom i izvannastavnim aktivnostima, razrednim i školskim projektima, zadrugarstvom, provođenjem programa Međunarodne eko-škole, natjecanjima, sudjelovanjem na manifestacijama u lokalnoj zajednici i sl.

U narednom periodu cilj je podići kvalitetu nastave na što višu razinu i to stalnim i kvalitetnim usavršavanjem edukacijskih rehabilitatora te podizanjem materijalnih i drugih uvjeta na višu razinu.

**Korisnici**

- osnovnoškolski program je namijenjen učenicima od prvog do osmog razreda te učenicima polaznicima odgojno-obrazovnih skupina do navršene 21 godine života upućenim u Centar temeljem Rješenja Stručnog povjerenstva Upravnog odjela za obrazovanje, kulturu, znanost, sport i nacionalne manjine;

- logopedska pomoć namijenjena je djeci predškolske i osnovnoškolske dobi koji nisu

polaznici COOR-a Podravsko sunce, s prebivalištem na području grada Koprivnice i općina Koprivničko-križevačke županije;

* poludnevni boravak je namijenjen odraslim osobama s intelektualnim teškoćama (starijim

od 21 godinu) upućenim u Centar na temelju rješenja/uputnice Hrvatskog zavoda za socijalni rad.

**Pokazatelji uspješnosti**

Cilj: Podizanje razine sposobnosti i samostalnosti učenika

Učenike će se poticati na što samostalnije sudjelovanje u različitim aktivnostima predviđenim Kurikulumom kako bi razvili svoje sposobnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Održavanje broja učenika koji su uključeni u školske priredbe | Učenike se potiče na uključivanje u aktivnosti, uz adekvatnu razinu stručne podrške, čime se utječe na razvoj sposobnosti i samopouzdanja | % | 100 % | COOR  Podravsko  sunce | 100 % | 100 % | 100 % |
| Povećanje broja učenika uključenih u izvan-nastavne aktivnosti | Uključivanjem učenika u izvannastavne aktivnosti potiče se razvoj kreativnosti, talenata i sposobnosti | Broj učenika | 60 | COOR  Podravsko  sunce | 65 | 70 | 70 |
| Povećanje broja učenika uključenih u programe edukacijsko-rehabilitacij-skih postupaka | Posebnim odgojno- obrazovnim postupcima pruža se individualna podrška  kroz edukacijsko-  rehabilitacijske postupke | Broj učenika | 30 | COOR  Podravsko  sunce | 35 | 40 | 40 |
| Održavanje broja projekata, razrednih i na razini COOR-a | Uključivanjem u projekte uz adekvatnu razinu stručne podrške utječe se na razvoj sposobnosti, spoznajni razvoj i samopouzdanje učenika | Broj proje-kata | 24 | COOR  Podravsko  sunce | 24 | 24 | 24 |
| Povećanje broja manifesta-cija i obilježava-nja značajnih datuma | Poticanje kreativnosti, razvoja interesa, svijesti o pripadnosti zajednici | Broj planira-nih aktivno-sti | 10 | COOR  Podravsko  sunce | 15 | 15 | 15 |
| Održavanje broja sudjelova-nja na županij-skim, među-županijskim i državnim natjecanji-ma i igrama | Poticanje razvoja sposobnosti, socijalizacije, samopuzdanja i pozitivne slike o sebi | Broj planira-nih aktivno-sti | 8 | COOR  Podravsko  sunce | 8 | 8 | 8 |

Cilj: Poboljšanje kvalitete učenja kroz iskustveno učenje

Učenicima će se omogućiti iskustveno učenje provođenjem izvanučioničke nastave.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Održavanje broja organizira-nih posjeta, terenske nastave i izleta tijekom školske godine | Održavanjem izvanučioničke nastave značajno se utječe na spoznajni razvoj učenika, njihovu socijalizaciju i razvoj samopouzdanja | Broj | 45 | COOR  Podravsko  sunce | 45 | 45 | 45 |

Cilj: održavanje kvalitete zaposlenog kolektiva u osnovnoškolskom programu

Ovaj cilj nastoji se postići održavanjem broja programa stručnog usavršavanja koje pohađaju svi djelatnici zaposleni u osnovnoškolskom programu čime se povećava i kvaliteta provođenja programa

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Učitelji, edukacijski rehabilita-tori i stručni suradnici stručno se usavršavaju | Pohađanjem seminara i radionica stječu se neophodna znanja i vještine za kvalitetan rad s učenicima s teškoćama u razvoju. | % | 100 % | COOR  Podravsko  sunce | 100 % | 100 % | 100 % |

Cilj: Dostupnost logopedske podrške djeci predškolske i osnovnoškolske dobi

Ovaj cilj nastoji se postići održavanjem broja pruženih logopedskih tretmana korisnicima.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Broj djece s komunika-cijskim i govorno- jezičnim teškoćama uključenih u logopedski tretman | Pravovremenom detekcijom, dijagnostikom, terapijom i savjetovanjem ublažavaju se i ispravljaju govorno-jezične i specifične teškoće. | Broj korisnika | 60 | COOR  Podravsko  sunce | 70 | 80 | 80 |

Cilj: Održavanje broja korisnika socijalne usluge poludnevnog boravka

Ovaj cilj nastoji se postići pružanjem socijalne usluge korisnicima na temelju uputnice Hrvatskog zavoda za socijalni rad, u ugovorenom kapacitetu 18 korisnika.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna vrijednost | Izvor podataka | Ciljana  vrijednost  (2025.) | Ciljana  vrijednost  (2026.) | Ciljana  vrijednost  (2027.) |
| Broj  korisnika socijalne usluge poludnevni boravak | Provođenje radne terapija kroz  tri područja: samozbrinjavanje, produktivnost i slobodno vrijeme. | Broj korisnika | 18 | COOR  Podravsko  sunce | 18 | 18 | 18 |

Osnovnoškolski program - poticati će se upotreba asistivne tehnologije za potpomognutu komunikaciju i ostale suvremene informacijske tehnologije za rad s djecom s teškoćama u razvoju.

Edukacijski rehabilitatori će sudjelovati na Županijskim stručnim vijećima i drugim stručnim skupovima. Svoj stručni rad prezentirat će u lokalnoj zajednici u sklopu obilježavanja Dana edukacijskih rehabilitatora.

Poticati će se suradnje s osnovnim školama u lokalnoj zajednici zajedničkim aktivnostima učenika s teškoćama u razvoju i učenika tipičnog razvoja.

1. **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Izračuni sredstava temeljeni su na utrošenim sredstvima prethodne godine poštujući limite zadane od strane osnivača*.*

Financijski plan za 2025. godinu i projekcije za 2026. i 2027. su izrađeni u skladu s Godišnjim planom i Kurikulumom za ovu školsku godinu.

Financijska sredstva potrebna za rad Centra osiguravaju se iz više izvora financiranja, a to su:

* opći prihodi odnosno iz proračuna osnivača
* vlastiti prihodi
* prihodi za posebne namjene
* pomoći
* donacije.

**Opći prihodi**

Opći prihodi su prihodi iz nadležnog proračuna Grada Koprivnice i čine ih decentralizirana sredstva - izvor 1201 od 70.920,00 plus 5.000,00 € za pokriće planiranog metodološkog manjka po izvoru 5101 i vlastita sredstva osnivača – izvor 1101 od 228.050,00 € plus 21.000,00 € radi planiranog metodološkog manjka.

Ukupna decentralizirana sredstva za 2025. godinu sadrže 70.920,00 € prihoda za financiranje rashoda poslovanja, što je na razini prethodne godine, a financiranje nefinancijske imovine nije predviđeno kroz ovaj izvor.

U projekcijama za 2026. i 2027. godinu decentralizirana sredstva su iskazana u istim iznosima prema navedenom izvoru kao za 2025. godinu, prema zadanim limitima i bez planiranja manjkova.

Opći prihodi iz izvora 1101 namijenjeni za program predškolskog odgoja u 2025. godini iznose 226.250,00 €, i jednaki su tome iznosu u projekcijama s obzirom na tako zadane limite od strane osnivača.

Za sufinanciranje pomoćnika u nastavi za 2025. godini, kao i u naredne dvije, ovaj prihod iznosi 89.097,00 € i sadrži sve rashode iznad propisanog prihvatljivog jediničnog troška.

Sredstvima Grada financiraju se, osim aktivnosti vrtića i rane razvojne podrške, i više aktivnosti dodatnog programa odgoja i obrazovanja: A300308 - Slobodne aktivnosti i školska natjecanja sa 3.600,00 €, A300311 - Logopedska pomoć sa 33.000,00 € i A300317 - Redovna djelatnost OŠ sa 60.000,00 € plus 50.700,00 € za kapitalne rashode u 2025. godini.

U projekcijama za naredne dvije godine zadržani su navedeni iznosi po istim aktivnostima.

**Vlastiti prihodi**

Ovi se prihodi ostvaruju na tržištu i planirani su u visini 2.050,00 € i to kao prihodi od prodaje proizvoda i robe, dok se prihodi od pruženih usluga nisu planirali kao prijašnjih godina zbog najavljenog iseljenja udruga koje su imale tri prostorije u zakupu.

Ta će se sredstva utrošiti u okviru aktivnosti unapređenja standarda u školama u iznosu od 1.300,00 €, kako je to već navedeno pod A300335 (1.000,00 € za energiju, 300,00 € za rad učeničke zadruge), kupnju radnih bilježnica učenicima od 150,00 € u A300317 i za natjecanje u okviru A300308 Slobodne aktivnosti i školska natjecanja u visini od 600,00 €.

**Prihodi za posebne namjene**

Ove prihode čini sufinanciranje cijene usluge, participacije i slično, a što se odnosi na planirane uplate roditelja za boravak djece u vrtiću od 6.000,00 €, sadržano u A300335, dok su u A301508 uplate za prehranu u školskoj kuhinji od 3.000,00 €.

U ovom izvoru, nove brojčane oznake 4225, sadržano je i 300,00 € od predviđenih uplata Nacionalnog centra za vanjsko vrednovanje obrazovanja za troškove osobnim pomagačima učenicima/pristupnicima s teškoćama kod polaganja ispita državne mature.

Planirano je korištenje prenesenog viška ovih prihoda od 3.000,00 € za prehranu u školskoj kuhinji, ukupno po obje navedene aktivnosti.

U projekcijama su zadržani ovi iznosi, kako je to bio slučaj sa rashodima kod ostalih aktivnosti.

**Pomoći**

Pomoći se odnose na prihode iz nenadležnih proračuna, a to su državni, županijski i općinski.

Najveći prihod iz nenadležnog proračuna je uobičajeno prihod od MZOM za rashode zaposlenih koji je planiran za 2025. godinu u visini od 1.230.000,00 €

Nadležno ministarstvo će financirati i skupni i individualni prijevoz učenika sa planiranih 150.000,00 €, aktivnost didaktike u vrtiću sa 9.136,00 €, školsku didaktiku sa 4.000,00 € i prehranu sa 20.000,00 €. Iz pomoći po programu školske sheme mlijeka i voća je planirano 500,00 €.

Od Ministarstva rada, mirovinskog sustava, obitelji i socijalne politike planiran je prihod u 2025. godini od 107.000,00 € kojim se financiraju, manjim dijelom Rana razvojna podrška, i u cijelosti, Radno proizvodna aktivnost, što je preslikano u projekcijama.

Prihod od EU u 2025. godini za Odjek VII iznosi 131.740,00 € i 23.249,00 € od nacionalnog sufinanciranja, koliko je dobiveno izračunom za cijelu godinu, dakle, bez prekida rada 15 pomoćnika, sve na bazi navedenog limita prihvatljivog jediničnog troška.

Od Koprivničko-križevačke županije planiran je prihod za aktivnost logopedije od 33.000,00 €, što predstavlja polovicu ukupno planiranog iznosa za tu aktivnost, pošto drugu polovicu osigurava Grad.

Prihodi od općina odnose se na njihove uplate za boravak djece sa njihovog područja u vrtiću Centra. Za rashode osoblja u vrtiću planirano je 15.000,00 € prihoda iz općinskih proračuna, a isti je iznos zadržan i u projekcijama.

**Donacije**

Planirano je 1.200,00 € tekućih donacija u 2024. godini i jednako tako u projekcijama.

Tekuće donacije su planirane za rashode u A300329 – Didaktika, pomagala, i to za predmete sitnog inventara i ostale nespomenute rashode poslovanja.

Iz prenesenog viška od donacija planirano je za 2025. godinu, u aktivnosti unapređenja standarda u školama – izvor VP i MZO, trošenje 1.000,00 € za stručno usavršavanje zaposlenika i 1.200,00 € za učeničke izlete.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

**Broj polaznika školske godine 2023./2024.**

|  |  |  |  |
| --- | --- | --- | --- |
| PROGRAM | BROJ ODJELA/  SKUPINA | BROJ POLAZNIKA  POČETAK ŠK. GOD. | BROJ POLAZNIKA  KRAJ ŠK. GOD. |
| predškolski odgoj | 1 | 12 | 12 |
| razredni odjeli | 7 | 41 | 45 |
| odgojno – obrazovne skupine | 7 | 36 | 35 |
| poludnevni boravak | 1 | 18 | 18 |

**Realizacija izvanučioničke nastave**

|  |  |  |  |
| --- | --- | --- | --- |
| AKTIVNOST | RAZRED/  SKUPINA | DATUM REALIZACIJE | VODITELJI |
| Posjet vinogradu, vrtu, voćnjaku i šumi | G1a – G4b | G1a, G1b, G2a – 18. 10. 2023.  G3a i G2b – 19.10.2023.  G4a i G4b – 10.10.2023. | Jelena Dolenec, Darja Lončar, Petra Ivančan, Kristina Mađerić, Natalija Domitrović, Luka Femec, Snežana Aleksić |
| Posjet voćnjaku | I. - IV. | 12. 10. 2023. | Jelena Peras, Andreja Sinjeri i Mirela Smajić |
| Posjet šumi | PO | 11. 10. 2023. | Anja Marušić |
| Odlazak u gradski park | G1a – G4b | G1a – višekratno  G1b – 20.3.2024.  G3a-28.2.2024.  G2a -20.9.2023.  G2b -3.10.2023.  G4a - 18.9.2023.  G4b- 22.9. 2023. | Jelena Dolenec, Darja Lončar, Petra Ivančan, Kristina Mađerić, Natalija Domitrović, Luka Femec, Snežana Aleksić |
| Grad Koprivnica | V. | 24. 11. 2023. | Sanja Janach i Ivica Suvalj |
| Posjet župnim crkvama prigodom božićnih i uskršnjih blagdana | V. – VIII. | tijekom nastavne godine | Ivica Suvalj |
| Grad Koprivnica – posjet gradskim ustanovama | G3a -G4b | G3a – 9.10. 2023.  G4a –23.10.2023. | Jelena Dolenec, Darja Lončar, Petra Ivančan, Kristina Mađerić, Natalija Domitrović, Luka Femec, Snežana Aleksić |
| Odlazak u trgovinu | G1a – G4a; | G1a – 8.11.2023.  G1b – 5.6.2024.  G2a –17.10.2023.  G3a –24.10.2023.  G4a – 29.1.2024. | Jelena Dolenec, Darja Lončar, Petra Ivančan, Kristina Mađerić, Natalija Domitrović, Luka Femec, |
| Odlazak u kafić/restoran/slastičarnu | G1b – G4b | G1b – 19.6.2024.  G1b – 27.3.2024.  G2b i G3a –  23. 10. 2023.  G3a –11.10.2023.  G2b – 4.10.2023.  G4a – 16.6.2024. | Darja Lončar, Petra Ivančan, Kristina Mađerić, Natalija Domitrović, Luka Femec |
| Odlazak na tržnicu | G1b – G4b | G1b –19.10.2023.  G2a –11.10.2023.  G2b – 3.10.2023.  G3a – 10.9.2023.  G4b – 23.4.2024.  G4a – 23.4.2024. | Darja Lončar, Petra Ivančan, Kristina Mađerić, Natalija Domitrović, Luka Femec, Snežana Aleksić, |
| Ušće Mure u Dravu, jezero Šoderica | V. | 14. 6. 2024. | Sanja Janach |
| Posjet pekarnici | PO | 19. 10. 2023. | Anja Marušić |
| Stočarska i peradarska farma | VI. | 28. 2. 2024. | Sanja Janach |
| Muzej prehrane, tvornica Podravka | VII. | 8. 4. 2024. | Sanja Janach |
| Posjet kazališnoj i kino predstavi | svi polaznici | 22. 4. 2024. | Suzana Jarnjak Ivanović,  Ivan Kapustić |
| Likovna radionica Jegeniš | 14 polaznika skupina G4a, G4b i RPA | 22. 5. 2024. | Snežana Aleksić |

**Realizacija poduke plivanja**

|  |  |  |  |  |  |
| --- | --- | --- | --- | --- | --- |
| RAZRED | BROJ UČENIKA | OSTVAREN BROJ SATI | MJESTO IZVOĐENJA | VRIJEME IZVOĐENJA | NOSITELJI |
| IV. | 7 | 20 | Gradski bazeni Cerine | 9. siječnja do 11. lipnja 2024. | Andreja Sinjeri  kineziolozi GB Cerine |

**Realizacija slobodnih aktivnosti u 2023/2024. školskoj godini**

|  |  |  |  |  |
| --- | --- | --- | --- | --- |
| AKTIVNOST | BROJ  UČENIKA | PLANIRANO SATI | OSTVARENO SATI | NOSITELJI AKTIVNOSTI |
| Mali keramičari | 4 | 35 | 35 | Martina Golub-Horvat |
| Ekološka grupa | 8 | 35 | 34 | Sanja Janach |
| Pjevački zbor | 8 | 35 | 33 | Ivica Suvalj |
| Atletika | 10 | 35 | 24 | Igor Sedlanić |
| Ritmička grupa | 10 | 35 | 35 | Valerija Mihac Jertec |
| Radna grupa | 7 | 35 | 34 | Veljka Bogdanović Jazbec |
| Mali likovnjaci | 2 | 35 | 34 | Snežana Aleksić |
| Recitatorska grupa | 5 | 35 | 33 | Mirela Smajić |
| Novinarska grupa | 4 | 35 | 27 | Luka Femec |
| Prometna grupa | 6 | 35 | 35 | Veljka Bogdanović Jazbec |
| Mali folklor | 11 | 35 | 33 | Jelena Peras |
| Robotika | 6 | 35 | 36 | Biserka Vedriš |

**Realizacija natjecanja**

|  |  |  |  |
| --- | --- | --- | --- |
| NAZIV | DATUM | REZULTAT | VODITELJ |
| Državno prvenstveno Školskih sportskih društava, Poreč | 18.-20. 3. 2024. | 5 zlatnih i 2 brončane medalje | Valerija Mihac Jertec, Igor Sedlanić |
| Sportske igre Plivaj i uživaj Čakovec | 24. 10. 2023. | 1. mjesto | Valerija Mihac Jertec, Igor Sedlanić |
| Plazma Sportske igre mladih | 30. 4. 2024. | pohvala za sudjelovanje | Valerija Mihac Jertec,  Igor Sedlanić |
| Likovna kultura-  međužupanijski natječaj Volim stvarati | 25. 5. 2024. | 1. mjesto | Snežana Aleksić |
| Međužupanijsko natjecanje „Ja u prometu“ | 27. 4. 2024. | 3. mjesto ekipno | Veljka Bogdanović Jazbec |
| Virovska prkačijada | 17. 5. 2024. | 1. mjesto | Luka Femec |
| Turnir u kuglanju, Virovitica | 22. 5.2024. | 3. mjesto | Valerija Mihac Jertec,  Igor Sedlanić |

**Projekti na razini Centra 2022./2023. – realizacija**

|  |  |  |
| --- | --- | --- |
| NAZIV PROJEKTA | VRIJEME REALIZACIJE | VODITELJ |
| Reci NE plastici | tijekom nastavne godine | Ivan Kapustić |
| Škole za Afriku | tijekom nastavne godine | Mirjana Šimek |
| Naš povrtnjak | tijekom nastavne godine | razrednici (IV., V., VI., VII., VIII., G4a, G4b, poludnevni boravak) |
| Ja u prometu | tijekom nastavne godine | Veljka Bogdanović Jazbec |
| Projekt „Pričam ti priču“ | 18. 10. 2023., 13.12.2023. | Biserka Vedriš |
| Projekt „Sunce misli zeleno“ | tijekom nastavne godine | Sanja Janach, Petra Ivančan, Ivana Đikić Muhibić, Jelena Dolenec |
| Europski dan jezika | rujan 2023. | Ivana Đikić, Biserka Vedriš |
| Projekt „Priče selice“ | tijekom nastavne godine | Ivana Đikić Muhibić |

**Razredni projekti 2023./2024. – realizacija**

|  |  |  |  |
| --- | --- | --- | --- |
| NAZIV PROJEKTA | RAZRED/  SKUPINA | VRIJEME REALIZACIJE | VODITELJ |
| Zimnica | G4a i G4b | rujan i listopad 2023.. | Luka Femec, Snežana Aleksić |
| Lijepe naše obale | VIII. | 29. 4. 2024. | Sanja Janach |
| Ples pisanja | I. , II. | tijekom nastavne godine | Mirjana Šimek |
| Za manje otpada | svi polaznici Centra | tijekom nastavne godine | Ivan Kapustić, razrednici |
| Ne bacaj – izradi! | G2a | tijekom nastavne godine | Petra Ivančan |
| Igre na bazenu | G1a, G1b, G2a | tijekom nastavne godine | Valerija Mihac Jertec, Jelena Dolenec, Darja Lončar, Petra Ivančan |
| Razredno natjecanje u Kahootu | V.-VIII. | tijekom nastavne godine | Biserka Vedriš |

**e-Twinning projekti**

|  |  |  |  |
| --- | --- | --- | --- |
| NAZIV PROJEKTA | RAZRED/  SKUPINA | VRIJEME REALIZACIJE | VODITELJ |
| Emocionalna inteligencija | I. – VIII. | tijekom nastavne godine | Martin Hadelan/Ivan Kapustić |
| Tkanje za djecu | G2a | tijekom nastavne godine | Petra Ivančan |
| Dani jabuka, dani zdrave hrane | G2a | 16. – 20. 10. 2023. | Petra Ivančan |
| Hello Autumn | G2a | jesen 2023. | Petra Ivančan |
| *Creative pupil – 4 seasons* | G2a | tijekom nastavne godine | Petra Ivančan |
| *100.dan škole* | V. i VI. | 7. 2.2024. | Ivica Suvalj, Martina Golub-Horvat |

**Sudjelovanje u manifestacijama 2023./2024.**

|  |  |  |  |
| --- | --- | --- | --- |
| NAZIV | RAZRED/  SKUPINA | DATUM | VODITELJ |
| Renesansni festival | učitelji i polaznici | 23. – 25. 8. 2024. | učitelji i pedagog |
| Europski tjedan mobilnosti | svi učenici Centra | 16. -22. 9. 2023. | koordinator Eko škole, razrednici, učitelji TZK |
| Tjedan cjeloživotnog učenja | svi polaznici | 18. 4. 2022.,  19. 4. 2024 i  20. 4. 2024. | Mirjana Šimek, razrednici |
| Europski školski sportski dan | svi polaznici Centra | 29. 9. 2023. | Valerija Mihac Jertec, Igor Sedlanić |
| Dječji tjedan | svi polaznici Centra | 2.-6. 10. 2023. | Radmila Popović, razrednici |
| Tjedan školskog doručka | svi polaznici Centra | 16.-20.10.2023. | Radmila Popović, razrednici |
| Dan grada Koprivnice | svi polaznici Centra | 3. 11. 2023. | razrednici, voditelji izvannastavnih aktivnosti |
| Obilježavanje Dana Vukovara | svi polaznici Centra | 18. 11. 2023. | razrednici |
| Koprivnički fašnik | 15 učenika | 10. 2. 2024. | Veljka Bogdanović Jazbec, Sanja Janach, Radmila Popović, Ivica Suvalj |
| Festival  jednakih mogućnosti | 11 učenika | 21. 5. 2024. | Ivica Suvalj, Valerija Mihac Jertec | |
| Hrvatski olimpijski dan | svi učenici | 11. 9. 2023. | Valerija Mihac Jertec, Igor Sedlanić | |

**Stručna usavršavanja u 2023./2024. – realizacija**

Tijekom školske godine svi članovi Učiteljskog vijećaCOOR-a stručno su se usavršavali kroz stručne aktive na razini Centra, Županijska stručna vijeća (3 puta tijekom školske godine), kroz projekt E-škole te u organizaciji Udruge edukacijskih rehabilitatora Koprivnice i Đurđevca.

Dio članova UV-a sudjelovao je na državnim skupovima (Državni skup edukacijskih rehabilitatora, Državni skup za ravnatelje OŠ) te na Konferenciji edukacijskih rehabilitatora.

Na stručnim usavršavanjima sudjelovalo je i administrativno osoblje.

U Koprivnici, 31. 10. 2024.

Voditelj računovodstva: Ravnateljica: Nikola Đurica, dipl.oec. Radmila Popović, mag. rehab. educ.